O‘zbekistonda vakolatli organlarning eksport bo‘yicha ayrim xarajatlari qoplab beriladi

Investitsiyalar va tashqi savdo vazirligi huzuridagi Eksportni rag‘batlantirish agentligi tomonidan meva-sabzavot va to‘qimachilik mahsulotlari va buyumlarini eksport qilish (paxtadan tashqari) uchun zarur ruxsatnoma va sertifikatlarni rasmiylashtirish bilan bog‘liq vakolatli organlarning xarajatlarini qoplab berish tartibi to‘g‘risidagi Nizomni tasdiqlash to‘g‘risidagi Vazirlar Mahkamasining qarori jamoatchilik muhokamasi uchun e’lon qilindi.
Qaror loyihasiga ko‘ra, meva-sabzavot va to‘qimachilik mahsulotlari va buyumlarini eksport qilish (paxtadan tashqari) uchun zarur ruxsatnoma va sertifikatlarni rasmiylashtirish bilan bog‘liq vakolatli organlarning xarajatlari (sinov va zararsizlantirish xarajatlaridan tashqari) Davlat budjetidan agentlikka ajratiladigan mablag‘lar hisobidan qoplab beriladi.
Quyidagi hollarda vakolatli organ tomonidan berilgan sertifikat va ruxsatnomalar uchun to‘lovlarni eksport qiluvchi tashkilot (ariza beruvchi) to‘laydi:
vakolatli organ tomonidan avval berilgan, xarajatlari agentlik tomonidan qoplab berilgan sertifikatni qayta rasmiylashtirish zarurati tug‘ilganda;
Agentlik tomonidan meva-sabzavot va to‘qimachilik mahsulotlari va buyumlarini eksport qilish (paxtadan tashqari) uchun zarur ruxsatnoma va sertifikatlarni rasmiylashtirish bilan bog‘liq vakolatli organlarning xarajatlarini qoplab berilishi uchun:
Vakolatli organga xarajatlarni qoplab berilishini rad etish to‘g‘risida xulosa berish uchun quyidagilar asos bo‘ladi:
Mazkur nizom talablaridan boshqa asoslarga ko‘ra vakolatli organga xarajatlarning qoplab berilishini rad etish to‘g‘risida xulosa berilishiga yo‘l qo‘yilmaydi.
Vakolatli organ rad etish to‘g‘risida xulosa olgandan keyin ko‘rsatilgan kamchiliklarni bartaraf etgan holda xarajatlarni qoplash bo‘yicha mablag‘lar olish uchun Agentlikka ariza bilan 10 ish kunida qayta murojaat qilishga haqli.
Vakolatli organlarga xarajatlarni qoplash byudjetdan ajratiladigan mablag‘lar hisobiga amalga oshiriladi (agar vakolatli organ QQS to‘lovchisi bo‘lsa, QQS stavkasi bilan ko‘rsatiladi va qoplanadi).
Vakolatli organlar moliyaviy yilning III choragi yakuniga qadar keyingi moliyaviy yil uchun Agentlikka budjet prognozi bo‘yicha hisob kitoblarni taqdim etadi.
Moliya vazirligi agentlikning har yilgi tasdiqlanadigan smeta xarajatlarida yuqoridagi xarajatlarni nazarda tutadi va Agentlikka ushbu xarajatlarni vakolatli organlarning arizasi asosida qoplab berish huquqi beriladi.
Moliyaviy yil davomida vakolatli organlarning taqdim etgan arizalariga muvofiq moliyalashtirish zarurligidan kelib chiqqan holda, tasdiqlangan smetaga o‘zgartirishlar kiritish mumkin.
Har bir moliyaviy yil boshida Moliya vazirligi vakolatli organlar tomonidan moliyaviy yil uchun byudjet prognozi hisob kitoblariga muvofiq yuqoridagi xarajatlarni qoplab berish uchun Agentlikning tasdiqlangan smeta bo‘yicha buyurtmanomasi olingan kundan boshlab 3 (uch) bank ish kuni mobaynida Agentlikni moliyalashtiradi.
Bunda, moliyaviy yil yakuni bo‘yicha ushbu shaxsiy g‘azna hisobvarag‘ida foydalanilmay qolgan budjet mablag‘lari Davlat budjetiga qaytariladi.
Agentlik har hafta yakuni bo‘yicha keyingi haftaning birinchi ish kunida vakolatli organlar tomonidan taqdim etilgan arizalarni ko‘rib chiqish yakunlariga muvofiq vakolatli organlarga xarajatlarni qoplash uchun kompensatsiya mablag‘larini 3 ish kuni mobaynida vakolatli organlarning shaxsiy g‘azna hisobvarag‘iga yoki tijorat banklaridagi hisob raqamlariga o‘tkazib beradi.